ai4bharat/Pralekha huggingface dataset:
நிதி அமைச்சகம்
2021-ம் ஆண்டு ஏப்ரல் முதல் நவம்பர் மாதம் வரையிலான நிதி பற்றாக்குறை, முந்தைய இரு ஆண்டுகளுடன் ஒப்பிடுகையில் வெகுவாக குறைந்துள்ளது
பெருந்தொற்று பாதிப்பின் பின்னணியில் நாட்டின் பொருளாதாரத்தை மீட்டெடுக்கும் வகையில், தொழில்துறையினருக்கு சிறப்பு நிதி ஒதுக்கீடுகள் உள்ளிட்ட அரசின் பல்வேறு நடவடிக்கைகளின் பலன்கள் தெரியத் தொடங்கியிருப்பதாக பொருளாதார ஆய்வறிக்கையில் தெரிவிக்கப்பட்டுள்ளது.
2020-21-ம் ஆண்டில் சுகாதாரம் தொடர்பான கட்டுப்பாடுகள் அமலில் இருந்த நிலையில் பல்வேறு துறை சார்ந்த நடவடிக்கைகளை ஊக்குவிக்கும் வகையில் மேற்கொள்ளப்பட்ட முதலீட்டு செலவினங்கள், சாதகமான பொருளாதார சூழலை உருவாக்கி உள்ளதாக அந்த ஆய்வறிக்கையில் குறிப்பிடப்பட்டுள்ளது.
2021-ம் ஆண்டு ஏப்ரல் முதல் நவம்பர் மாதம் வரையிலான கால கட்டத்தில் அரசின் வருவாய் இன வரவுகள் 67.2 சதவீதம் அதிகரித்துள்ளது.
நாட்டின் மொத்த வரி வருவாய் 50 சதவீதத்திற்கும் அதிகமான வளர்ச்சியை பதிவு செய்துள்ளது.
மூலதன செலவினங்கள் 13.5 சதவீத வளர்ச்சி அடைந்துள்ளது.
நிதிப் பற்றாக்குறை, பட்ஜெட் மதிப்பீட்டில் 46.2 சதவீதமாக கட்டுப்படுத்தப்பட்டுள்ளது.
பொருளாதார மீட்பு நடவடிக்கைகளின் ஒரு பகுதியாக, அரசின் கடன் அளவு குறையும் என்று எதிர்பார்க்கப்படுகிறது.
பட்ஜெட்டில் இடம் பெறாத பல்வேறு அம்சங்கள், பட்ஜெட் ஒதுக்கீடுகளுக்குள் கொண்டு வரப்பட்டுள்ளது. மாநில அரசுகளின் மூலதன செலவினங்கள் 67 சதவீதம் அதிகரிக்கப்பட்டுள்ளது.
ஜல்சக்தி அமைச்சகம்
திட மற்றும் திரவ கழிவு மேலாண்மை: தமிழகத்தில் பயனடைந்துள்ள கிராமங்களின் விவரம்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த ஜல் சக்தி இணை அமைச்சர் திரு. பிரகலாத் சிங் படேல் கீழ்காணும் தகவல்களை வழங்கினார்.
தூய்மை இந்தியா இயக்கம்  2020-21 முதல் 2024-25 வரையிலான காலகட்டத்தில் திறந்தவெளி மலம் கழித்தல் இல்லாத நிலையை நிலைநிறுத்துவதையும் திட மற்றும் திரவக் கழிவு மேலாண்மை அமைப்பில் அனைத்து கிராமங்களையும் உள்ளடக்குவதை நோக்கமாகக் கொண்டு செயல்படுத்தப்படுகிறது.
நாடு முழுவதுமுள்ள 6,02,105 கிராமங்களில், 57,273 கிராமங்கள் திடக்கழிவு மேலாண்மை அமைப்பாலும், 31,822 கிராமங்கள் திரவக்கழிவு மேலாண்மை அமைப்பாலும் பயனடைந்துள்ளன.
தமிழ்நாட்டில் உள்ள 12525 கிராமங்களில், 12153 கிராமங்கள் திடக்கழிவு மேலாண்மை அமைப்பாலும், 177 கிராமங்கள் திரவக்கழிவு மேலாண்மை அமைப்பாலும் பயனடைந்துள்ளன
தமிழ்நாட்டிற்கு 2018-19-ம் ஆண்டில் ரூ 760.99 கோடியும் 2019-20-ல் ரூ 137.80 கோடியும், 2020-21-ல் ரூ 162.89 கோடியும் தூய்மை இந்தியா இயக்கத்தின்  கீழ் மத்திய அரசு பங்காக வழங்கப்பட்டுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1810470
பாதுகாப்பு அமைச்சகம்
இந்திய கடற்படை தொடர்ந்து பணியில் போராடுவதற்கு தயாராக உள்ளது
மும்பையில் கொவிட்-19 தொற்று இருப்பது கண்டறியப்பட்டதை தொடர்ந்து தனிமைப்படுத்தப்பட்டுள்ள இருபத்தி ஆறு மாலுமிகள், ஐஎன்எஸ் ஆங்கரே என்னும் கடற்படைத் தளத்தை சேர்ந்தவர்கள். இந்திய கடற்படையின் எந்த ஒரு கப்பல், நீர்மூழ்கி கப்பல் அல்லது வானூர்தி நிலையத்திலும் இது வரை ஒரு கொவிட்-19 பாதிப்பு கூட இல்லை. நமது கடற்படை சொத்துகள் மூன்று பரிணாமங்களில் தொடர்ந்து பணியில் உள்ளன. அனைத்து வலைப்பின்னல்களும், வான் சொத்துகளும் சிறப்பாக செயல்படுகின்றன. போராடுவதற்கு தயாராகவும், செயல் திறனுடனும் மற்றும் தேசிய பணியில் கலந்துக்கொண்டு பெரும் தொற்றுக்கு எதிராக போரிட முழு தயார் நிலையிலும், இந்திய பெருங்கடல் பகுதியில் உள்ள நமது நட்பான அண்டை நாடுகளுக்கு உதவ தயராகவும் கடற்படை உள்ளது.
ஏப்ரல் 7 ம் தேதி அன்று ஒரு மாலுமிக்கு தொற்று கண்டறியப்பட்டவுடன், மேற்கு மண்டல கடற்படைத் தளம் சிறப்பான முறையில் தொடர்பு கண்டறிதல் மற்றும் பரிசோதனைகளை நடத்தியதால் இந்த கொவிட்-19 பாதிப்புகள் கண்டறியப்பட்டுள்ளன. அனைத்து மாலுமிகளுக்கும் தொடர்ந்து அறிகுறிகள் எதுவும் இல்லாத நிலையில், அவர்கள் ஐஎன்எச்எஸ் அஸ்வினியில் கண்காணிக்கப்பட்டு, சிறந்த மருத்துவ பணியாளர்களின் பராமரிப்பில் இருக்கிறார்கள்.
மாலுமிக்கு கொவிட்-19 தொற்று கண்டறியப்பட்டதில் இருந்து, தளத்தின் ஒட்டு மொத்த வளாகத்துக்கும் சீல் வைக்கப்பட்டுள்ளது. தொற்று சங்கிலியை உடைத்து பரவலைத் தடுக்க, நெறிமுறைகளின் படி தடுப்பு மண்டலங்கள் மற்றும் இடைப் பகுதிகள் அமைக்கப்பட்டு கிருமி ஒழிப்பு நடவடிக்கைகள் அடிக்கடி மேற்கொள்ளப்படுகின்றன.
அனைத்து கடலோர மற்றும் கரையில் இருந்து விலகிய பாதுகாப்பு பணிகளும் தொடர்ந்து நடைபெறுகின்றன. உள்ளாட்சி அதிகாரிகளுக்கும் நட்பான கடல்ரீதியான அண்டை நாட்டினருக்கும் உதவிகள் உட்பட உடனடி எதிர்பார்க்காத தேவைகளுக்கு, 14 நாள் தனிமைப்படுத்துதல் முறையை பின்பற்றி, செயல்பாட்டு அலகுகள் பராமரிக்கப்படுகின்றன.
பிரதமர் அலுவலகம்
தில்லியில் நடைபெறும் என்சிசி முகாமில், பிரதமர் நாளை உரையாற்றுகிறார்
தில்லி கரியப்பா மைதானத்தில் நடைபெறும், தேசிய மாணவர் படை முகாமில், பிரதமர் திரு நரேந்திர மோடி 2021 ஜனவரி 28ம் தேதி உரையாற்றுகிறார். பாதுகாப்பு அமைச்சர், முப்படைகளின் தலைமை தளபதி மற்றும் முப்படை தளபதிகள் ஆகியோர் இதில் கலந்து கொள்கின்றனர்.
என்சிசி மாணவர்களின் அணிவகுப்பு மரியாதையை ஏற்றுக் கொள்ளும் பிரதமர், அவர்களின் கலாச்சார நிகழ்ச்சிகளையும் பார்வையிடுகிறார்.
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் 5.5 கோடி தடுப்பூசிகள் போடப்பட்டுள்ளன: கடந்த 24 மணி நேரத்தில் 23 லட்சத்துக்கும் மேற்பட்ட தடுப்பூசிகள் போடப்பட்டன
நாட்டில் கொவிட் தடுப்பூசி போடும் பணி இன்னும் வேகம் எடுத்துள்ளது. இன்று காலை 7 மணி வரை 5.5 கோடிக்கும் மேற்பட்டோர் கொவிட் தடுப்பூசி போட்டுக் கொண்டுள்ளனர்.
இவர்களில் 60 வயதுக்கும் மேற்பட்டோரின் எண்ணிக்கை 2,47,67,172.
69ம் நாளான நேற்று 23 லட்சத்துக்கும் அதிகமான  தடுப்பூசிகள் போடப்பட்டன.
மகாராஷ்டிரா, பஞ்சாப், கர்நாடகா, சட்டீஸ்கர் மற்றும் குஜராத் ஆகிய 5 மாநிலங்களில் தினசரி கொவிட் பாதிப்பு அதிகரித்துள்ளது. கடந்த 24 மணி நேரத்தில் 59,118 பேருக்கு புதிதாக தொற்று ஏற்பட்டுள்ளது.
மகாராஷ்டிராவில் அதிகபட்சமாக தினசரி கொவிட் பாதிப்பு 35,952-ஆக உள்ளது.
நாட்டில் கொவிட் சிகிச்சை பெறுபவர்களின் எண்ணிக்கை கடந்த பிப்ரவரி மாத மத்தியில் மிகக் குறைந்த அளவை எட்டியது. அதன்பின் தொடர்ந்து அதிகரிக்கிறது.
இன்று நாட்டில் மொத்தம் 4.21 லட்சம் பேர்  கொவிட் சிகிச்சை பெறுகின்றனர்.
நாட்டில் கொவிட் பாதிப்பிலிருந்து குணமடைந்தவர்களின் மொத்த எண்ணிக்கை இன்று 1,12,64,637-ஐ எட்டியுள்ளது. குணமடைந்தோர் வீதம் 95.09 சதவீதமாக உள்ளது. கடந்த 24 மணி நேரத்தில் 32,987 பேர் குணமடைந்துள்ளனர். 257 பேர் உயிரிழந்துள்ளனர்.
------
(
தொலைதொடர்பு மற்றும் தகவல் தொழில்நுட்ப அமைச்சகம்
இந்தியா – ரஷ்யாவுக்குமிடையே தபால்தலைகளை கூட்டாக வெளியிடுவதற்கு மத்திய அமைச்சரவை ஒப்புதல்
இந்தியா – ரஷ்யாவுக்குமிடையே தபால்தலைகளை கூட்டாக வெளியிடுவது தொடர்பாக கையெழுத்திடப்பட்ட ஒப்பந்தம் குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் எடுத்துரைக்கப்பட்டது. தபால்தலைகள் வெளியிடும் துறையில் பரஸ்பரம் நன்மைப் பயக்கும் செயல்பாட்டு சிறப்பை அடைவதற்கு அஞ்சலக ஒத்துழைப்பை இந்தியா அஞ்சல்துறைக்கும் ரஷ்ய அஞ்சல் துறைக்கும்  இடையே இந்த ஒப்பந்தம் செய்து கொள்ளப்பட்டது.
இந்தியாவுக்கும் ரஷ்யாவுக்கும் இடையேயான இருதரப்பு உறவுகள் பரஸ்பரம் அக்கறையுள்ள பிரச்சினைகளின் புரிந்துணர்வு அடிப்படையில் அமைகிறது. இருதரப்பு உறவுகளின் அனைத்துப் பகுதிகளிலும் உயர்நிலை ஒத்துழைப்பை இந்தியாவும் ரஷ்யாவும் பெற்றுள்ளன.
----
(Visitor Counter : 98
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
215.47 கோடி 94.53 கோடி 2-வது தவணை மற்றும் 18.53 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 21,67,644 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 46,347 கொவிட் சிகிச்சை பெறுபவர்கள் எண்ணிக்கை 0.1 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,178 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,30,417 என அதிகரித்துள்ளது.
கடந்த 24 மணி நேரத்தில் 4,369 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.99 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,50,468 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858848
பாதுகாப்பு அமைச்சகம்
ஆகாஷ் ஏவுகணை சோதனை வெற்றி: 3 நாளில் 2வது சோதனை
மூன்று நாளில் இரண்டாவது முறையாக புதிய தலைமுறை ஆகாஷ் ஏவுகணையை, ராணுவ ஆராய்ச்சி மற்றும் மேம்பாட்டு மையம் வெற்றிகரமாக பரிசோதனை செய்துள்ளது.
புதிய தலைமுறை ஆகாஷ் ஏவுகணையை ஒடிசாவின் சண்டிப்பூர் கடற்கரைக்கு அப்பால் ஒருங்கிணைந்த பரிசோதனை தளத்தில், டிஆர்டிஓ இன்று காலை 11.45 மணிக்கு வெற்றிகரமாக பரிசோதனை செய்தது. வானில் அதிவேகத்தில் அனுப்பப்பட்ட ஆளில்லா விமானத்தை இந்த ஏவுகணை துல்லியமாக இடைமறித்து தாக்கி அழித்தது. இதன் செயல்பாடுகள் ரேடார், எலக்ட்ரோ ஆப்டிக்கல் கண்காணிப்பு கருவிகள், கட்டுப்பாட்டு தகவல் தொடர்பு சாதனங்கள் மூலம் மதிப்பீடு செய்யப்பட்டன. மோசமான வானிலையிலும் இந்த பரிசோதனை நடத்தப்பட்டது. இதன் மூலம் அனைத்து வானிலை சூழலிலும், இந்த ஏவுகணை வெற்றிகரமாக செயல்படும் என்பதை நிருபித்துள்ளது. இந்த பரிசோதனையை விமானப்படை அதிகாரிகள் குழுவும் பார்வையிட்டது. இந்த ஏவுகணை வானில் அதிவேகத்தில் வரும் எதிரி நாட்டு விமானங்கள் மற்றும் ஏவுகணைகளை தடுத்து அழிக்கும் திறன் உடையது. இந்திய விமானப்படைக்கு இது நிச்சயம் வலு சேர்க்கும்.
கடந்த ஜூலை 21ம் தேதியும், ஆகாஷ் ஏவுகணை வெற்றிகரமாக பரிசோதிக்கப்பட்டது குறிப்பிடத்தக்கது.
மூன்று நாள் இடைவெளியில், 2வது முறையாக ஆகாஷ் ஏவுகணை வெற்றிகரமாக பரிசோதனை செய்யப்பட்டதற்கு, டிஆர்டிஓ, இந்திய விமானப்படை, மற்றும் ஏவுகணை தயாரிப்பில் தொடர்புடையவர்களுக்கு பாதுகாப்புத்துறை அமைச்சர் திரு.ராஜ்நாத் சிங் வாழ்த்து தெரிவித்தார். இந்த நவீன ஏவுகணை உருவாக்கியுள்ளது, இந்திய விமானப்படையின் பாதுகாப்பு திறன்களை மேலும் அதிகரிக்கும்.
அதிவேக வான் இலக்குகளை இடைமறித்து தாக்கும் புதிய தலைமுறை ஆகாஷ் ஏவுகணை சோதனையின் வெற்றிக்காக டிஆர்டிஓ குழுவினருக்கு அதன் தலைவர் டாக்டர் ஜி சதீஷ் ரெட்டி வாழ்த்து தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738136
----
(Visitor Counter : 220
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பொலிவுறு நகர இயக்கங்களின் ஒருங்கிணைந்த தகவல் தரவு டேஷ்போர்டுகள் கட்டளை மற்றும் கட்டுப்பாட்டு மையங்களில் கோவிட்-19க்காக கண்காணிக்கப்படுகின்றன
பூனா, சூரத், பெங்களூரு மற்றும் தும்கூரூ போன்ற பொலிவுறு நகரங்கள் தகவல் தரவு பகுப்பாய்வாளர்கள் மற்றும் தகவல் தரவு நிபுணர்களால் உருவாக்கப்பட்ட ஒருங்கிணைந்த தகவல்தரவு டேஷ்போர்டுகளைப் பயன்படுத்தி வருகின்றன. இந்தப் பொலிவுறு நகரங்களின் ஒருங்கிணைந்த கட்டளை மற்றும் கட்டுப்பாட்டு மையங்கள்  இதற்கு உதவுகின்றன. நகரங்களின் பல்வேறு நிர்வாக மண்டலங்களில் கொரோனா வைரஸ் நிலைமை குறித்த அவ்வப்போதைய அண்மைக் காலத் தகவல்களை இவை வழங்குகின்றன.
பூனா பொலிவுறு நகர மேம்பாட்டுக் கழக லிமிட்டெட்டானது  பூனா நகராட்சி நிர்வாகத்தோடு சேர்ந்து கொரோனா வைரசின் உலகளாவிய தொற்றுக்கு எதிராக நகரம் எடுத்த முயற்சிகளுக்காக ஒருங்கிணைந்த தகவல் தரவு டேஷ்போர்டுகளை உருவாக்கி உள்ளது. நகரத்தில் உள்ள ஒவ்வொரு நோயாளியும் இருக்கும் இடமானது புவி-இட தகவல் அமைப்பு மூலம் வரைபடத்தில் குறிக்கப்படுகிறது. நகர நிர்வாகம் இந்தப் பகுதிகளை கண்காணிக்கிறது. கொவிட்-19 தொற்றுள்ளவர் என்று அறியப்பட்ட நோயாளி இருக்கும் இடத்தைச் சுற்றி இருப்பு காப்பிடங்களை நகர நிர்வாகம் ஏற்படுத்துகிறது.
குடிமக்களுக்கு தொடர்ச்சியாக அவ்வப்போது புதுப்பிக்கப்பட்டத் தகவல்களைத் தரும் வகையில் சூரத் நகராட்சியானது தனது வலைத்தளத்தில் ஆன்லைன் டேஷ்போர்டு ஒன்றை வெளியிட்டு உள்ளது. இந்த டேஷ்போர்டில் பரிசோதிக்கப்பட்டவர், நோய்த்தொற்று உறுதி செய்யப்பட்டவர், தற்போதுள்ள நோயாளிகள், சிகிச்சை பெற்று குணம் அடைந்தவர்கள் மற்றும் உயிர் இழந்தவர்கள் குறித்த புள்ளிவிவரத்தைத் தருகிறது. அதுமட்டுமின்றி நகரத்தில் கோவிட்-19 நோய்த் தொற்று பரவிய முறை மற்றும் அதன் போக்கையும் தெரிவிக்கிறது. இதுவரையிலான மொத்த நோயாளிகள் , அறிவிக்கப்பட்ட உறுதிசெய்யப்பட்ட புதிய நோயாளிகளின் எண்ணிக்கை , வயது, மண்டலம் மற்றும் பாலினம் வாரியாக நோயாளிகளின் எண்ணிக்கை ஆகியவற்றின் மூலம் இந்த டேஷ்போர்டு நோய்த் தொற்றின் முறை மற்றும் போக்கைத் தெரிவிக்கிறது.
வைரஸ் பரவுவதைக் கட்டுப்படுத்தும் வகையில் உறுதி செய்யப்பட்ட ஒரு நோயாளி இருக்கும் இடத்தைச் சுற்றி 8கி.மீ சுற்றளவுக்கு உள்ள பொதுமக்களைக் கண்காணிப்பதற்கு தொழில்நுட்பத்தைப் பயன்படுத்தி புரூகத் பெங்களூரு மகாநகர பலிகே  ஒரு ”போர்க்கால அறையை” நிர்மாணித்துள்ளது. கோவிட்-19 டேஷ்போர்ட்டைப் பயன்படுத்தி பெங்களூரு மாநகராட்சியில் உள்ள போர்க்கால அறையானது கொரோனா வைரஸ் தொற்றின் போக்குகள் குறித்த தினசரி தகவல் அறிக்கையை வெளியிடுகிறது. தேதி, மண்டலம், மருத்துவமனை, வயது மற்றும் பாலினம் வாரியான விவரங்கள் போர்க்கால அறையில் பராமரிக்கப்பட்டு அவை தினமும் வெளியிடப்படுகின்றன.
(Visitor Counter : 170
நிதி அமைச்சகம்
காந்திநகர் கிஃப்ட் சிட்டியில் மத்திய நிதியமைச்சர் திருமதி நிர்மலா சீதாராமன் நாளை மத்திய அரசின் செயலர்கள் குழுவுக்கு தலைமையேற்று விவாதிக்கிறார்
மத்திய நிதி மற்றும் பெருவணிக நிறுவனங்கள் துறை அமைச்சர் திருமதி நிர்மலா சீதாராமன், 2021 நவம்பர் 20-ம் தேதி காந்திநகரின் கிஃப்ட் சிட்டியில், மத்திய நிதி மற்றும் பெருவணிக நிறுவனங்கள் துறை அமைச்சகத்தின் ஏழு செயலர்களைக் கொண்ட குழுவுக்கு தலைமையேற்று, இந்தியாவின் முதலாவது சர்வதேச நிதிச் சேவைகள் மையத்தின் வளர்ச்சி மற்றும் மேம்பாடு தொடர்பான விஷயங்கள் பற்றி விவாதிக்கிறார். மத்திய நிதித்துறை இணையமைச்சர்கள் திரு பங்கஜ் சவுத்ரி, டாக்டர் பகவத் கிருஷ்ணாராவ் கரத் ஆகியோரும் விவாதத்தில் பங்கேற்பார்கள்.
இந்தியாவுக்குள், இந்திய பெருநிறுவனங்களுக்கான உலக நிதிச் சேவைகளுக்கு வாயிலாக செயல்படும் கிஃப்ட்- ஐஎப்எஸ்சி-யின் பங்கு, இந்தியாவுக்கு உலக நிதி வர்த்தகத்தை ஈர்ப்பது, ஃபின்டெக்-கை உலக மையமாக வளர்ப்பது ஆகியவை குறித்து விவாதம் கவனத்தில் கொள்ளும்.
கிஃப்ட் சிட்டியில் உள்ள கட்டமைப்பு வசதிகளைப் பார்வையிடும் மத்திய நிதியமைச்சர், ஐஎப்எஸ்சி-யில் கலந்து கொள்ளும் பல்வேறு தரப்பினருடன் கலந்துரையாடுவார். இந்தப்பயணம், கிஃப்ட்- ஐஎப்எஸ்சி-யை இந்தியாவின் பிரதானமான நிதிச் சேவைகள் மையமாகவும், உலக நிதி வரவும், இந்தியாவிலிருந்து செல்லவும் வாயிலாக மாற்றுவதில் மத்திய அரசின் உறுதிப்பாட்டை பறைசாற்றும். தற்சார்பு இந்தியா என்னும் தொலைநோக்குடன் உருவாக்கப்பட்ட கிஃப்ட்- ஐஎப்எஸ்சி-யின் விரைவான வளர்ச்சிக்கான உத்திகளையும், யோசனைகளையும் அறிந்து கொள்ள விவாதம் உதவும்.
உலகத் தரம் வாய்ந்த ஒருங்கிணைந்த நிதிச் சேவை ஒழுங்குமுறை அமைப்பை கிஃப்ட்- ஐஎப்எஸ்சி –க்கு வழங்க, மத்திய அரசு, குஜராத் மாநில அரசு, சர்வதேச நிதிச் சேவைகள் மைய ஆணையம்  ஆகியவை இணைந்து முயற்சிகளை மேற்கொண்டுள்ளன.
மேலும் விவரங்களுக்கு, ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773170
----
(Visitor Counter : 157
சிறப்பு சேவைகள் மற்றும் கட்டுரைகள்
ரூ.5.25 லட்சம் மதிப்புள்ள போதை மாத்திரைகளை கைப்பற்றியது சென்னை சுங்கத் துறை
இரண்டு தபால் பார்சல்களில் வந்த ரூ.5.25 லட்சம் மதிப்புள்ள, 105 எம்டிஎம்ஏ போதை மாத்திரைகளை சென்னை சுங்கத் துறை கைப்பற்றியது.
உளவுத் தகவல் அடிப்படையில் சென்னை வெளிநாட்டு தபால் அலுவலகத்துக்கு வந்த இரண்டு தபால் பார்சல்களை சென்னை சுங்கத்துறை கைப்பற்றி சோதனை நடத்தியது.
நெதர்லாந்தில் இருந்து ஆந்திர மாநிலம் குண்டூரைச் சேர்ந்த ஒருவருக்கு வந்த இந்த பார்சலில், நீல நிறத்தில் 50 மாத்திரைகள் ஒரு பிளாஸ்டிக் பையில் மறைத்து வைக்கப்பட்டிருந்தது கண்டுபிடிக்கப்பட்டது. எம்டிஎம்ஏ போதை மாத்திரைகள் என சந்தேகிக்கப்படும் இவற்றின் மதிப்பு ரூ.2.5 லட்சம்.
இதேபோல், பிரான்ஸில் இருந்து நாகர்கோவிலைச் சேர்ந்த ஒருவருக்கு வந்த பார்சலில் 55 இளஞ்சிவப்பு நிற மாத்திரைகள், ஒரு பிளாஸ்டிக் பையில் மறைத்து வைக்கப்பட்டிருந்தது கண்டுபிடிக்கப்பட்டது. எம்டிஎம்ஏ மாத்திரைகள் என சந்தேகிக்கப்படும் இவற்றின் மதிப்பு ரூ.2.75 லட்சம்.
போதைப்பொருள் தடுப்பு சட்டத்தின் கீழ், பறிமுதல் செய்யப்பட்ட 105 எம்டிஎம்ஏ போதை மாத்திரைகளின் மதிப்பு ரூ.5.25 லட்சம். இது தொடர்பாக மேலும் விசாரணை நடப்பதாக, சென்னை சர்வதேச விமான நிலைய சுங்க ஆணையர் தெரிவித்துள்ளார்.
சிறப்பு சேவைகள் மற்றும் கட்டுரைகள்
திருவொற்றியூர் குப்பத்தில் அமைய உள்ள துறைமுகத்தின் மூலம் 8 ஆயிரம் பேர் வேலை வாய்ப்பைப் பெறுவார்கள்: மத்திய இணை அமைச்சர் திரு. எல். முருகன்
திருவொற்றியூர் குப்பத்தில் அமைய உள்ள துறைமுகத்தின் மூலம் 8 ஆயிரம் பேர் வேலை வாய்ப்பைப் பெறுவார்கள் என மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் திரு. எல். முருகன் சென்னையில் தெரிவித்தார்
மீனவ மக்களின் வாழ்க்கை தரத்தை மேம்படுத்தும் வகையில் செயல்படும் மத்திய மீன்வளம் மற்றும் மீன்வள மேம்பாட்டு நிதியம்  பங்களிப்பு மற்றும் தமிழக அரசின் நிதி உதவியுடன் 200 கோடி மதிப்பீட்டில் திருவள்ளூர் மாவட்டம் திருவொற்றியூர் குப்பத்தில் துறைமுகம் அமைக்கப்பட்டு வருகிறது. இந்த பணிகளை மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் திரு. எல். முருகன் இன்று நேரில் பார்வையிட்டு ஆய்வு செய்தார்.
தொடர்ந்து அதிகாரிகளிடம் உரையாடிய அவர்,
தமிழகத்தில் திருவொற்றியூர், தரங்கம்பாடி, நாகை மாவட்டம் ஆற்காட்டுத்துறை உள்ளிட்ட பகுதிகளில் துறைமுகங்களில் நடைபெறும் பணிகள் குறித்து கேட்டறிந்த மத்திய இணை அமைச்சர், துறைமுக பணிகளை துரிதப்படுத்துமாறு கூறினார். திருவொற்றியூர் குப்பத்தில் அமைய உள்ள இந்த துறைமுகத்தின் மூலம் 8,000 பேர் நேரடியாகவும் மறைமுகமாகவும் வேலைவாய்ப்பு பெற முடியும் என தெரிவித்தார்.
மேலும் மத்திய அரசின் உதவியுடன் மேற்கொள்ளப்படும் கடற்பாசி வளர்ப்பு திட்டத்தை துரிதப்படுத்தி, மீனவர்கள், மீனவ விவசாயிகளுக்கான முறையான பயிற்சி அளிக்க வேண்டும் என்றார் அவர். மத்சய சம்பத யோஜனா திட்டத்தில் தமிழகத்தில் மேற்கொள்ளப்பட்டுவரும் பணிகளின் நிலவரம் குறித்து அதிகாரிகளிடம் கேட்டறிந்தார். இந்த நிகழ்ச்சியில் தமிழக மீன்வளம், கால்நடை பராமரிப்பு மற்றும் பால் வளத்துறை கூடுதல் செயலர் திரு. ஜவகர், மீன்வளத்துறை இயக்குனர் திரு பழனிச்சாமி ஆகியோர் உடன் இருந்தனர்.
தேர்தல் ஆணையம்
குடியரசுத் தலைவர் தேர்தல்,2022
குடியரசுத்தலைவர் தேர்தல் 2022 குறித்து தேர்தல் ஆணையம் 15 ஜூன் 2022 அன்று மத்திய அரசின் சிறப்பு அரசிதழில் அறிவிக்கையை வெளியிட்டுள்ளது. இதன்படி கீழ்க்காணுமாறு தேர்தலுக்கான அட்டவணை நிர்ணயிக்கப்பட்டுள்ளது.
வேட்பு மனு தாக்கல் செய்ய கடைசி நாள் ஜூன் 29, 2022
வேட்புமனு பரிசீலனை நாள் ஜூன் 30, 2022
வேட்பு மனுவை திரும்ப பெற கடைசிநாள் ஜூலை 2, 2022
தேவைப்பட்டால் தேர்தல் நடைபெறும் நாள் ஜூலை 18, 2022
2022, ஜூன் 13 அன்று வெளியிட்ட மற்றொரு அறிவிக்கையின் படி நாடாளுமன்ற மாநிலங்களவையின் தலைமை செயலாளர் திரு பி சி மோடியை குடியரசுத்தலைவர் தேர்தலுக்கான தேர்தல் அதிகாரியாக ஆணையம் நியமித்துள்ளது. சிறப்பு பணி அதிகாரி திரு முகுல் பாண்டே, மாநிலங்களவை செயலகத்தின் இணை செயலாளரும், தலைமை கண்காணிப்பு அதிகாரியுமான திரு சுரேந்திர குமார் திரிபாதி ஆகியோர் உதவி தேர்தல் அதிகாரிகளாகவும் நியமிக்கப்பட்டுள்ளனர்.
மாநிலங்கள் மற்றும் யூனியன் பிரதேசங்களின் அரசிதழ்களிலும் தேர்தல் அதிகாரிகள் அறிவிக்கைகளை வெளியிட ஏற்பாடு செய்யப்பட்டுள்ளது.
குடியரசுத்தலைவர் தேர்தல் தொடர்பான விசாரணைகளுக்கு தேர்தல் அதிகாரி திரு பி சி மோடியை சனிக்கிழமை உட்பட அனைத்து வேலை நாட்களிலும் பிற்பகல் 3.30 மணிக்கும், 4.30 மணிக்கும் இடையே அறை எண் 29, தரைத்தளம், நாடாளுமன்ற வளாகம், புதுதில்லி என்ற அவரது அலுவலக முகவரியில் தொடர்புகொள்ளலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1834453
ரெயில்வே அமைச்சகம்
ஏப்ரல் 2023 முதல் ஜூன் 2023 வரை மத்திய ரயில்வேயின் குளிர்சாதன வசதியுடன் கூடிய புறநகர் ரயில் பெட்டிகளில் 49.47 லட்சம் பயணிகளை ஏற்றியதன் மூலம் ரூ. 23.36 கோடி வருவாய் கிடைத்துள்ளது
மத்திய ரயில்வேயின் குளிர்சாதன வசதிகளுடன் கூடிய புறநகர் ரயில் பெட்டிகளுக்கு பயணிகளிடையே பெரும் வரவேற்று கிடைத்துள்ளது. ஏப்ரல் 2023 முதல் ஜூன் 2023 வரை மத்திய ரயில்வேயின் குளிர்சாதனத்துடன் கூடிய ரயில் பெட்டிகளில் 49.47 லட்சம் பயணிகளை ஏற்றியதன் மூலம் ரூ. 23.36 கோடி வருவாய் கிடைத்தது.
ஏப்ரல் முதல் ஜூன் மாதம் வரையிலான காலாண்டில் சராசரி பயணிகளின் எண்ணிக்கை மற்றும் வருவாய்:
2022-23ம் ஆண்டில் ஏப்ரல் முதல் ஜூன் வரை பயணம் செய்த மொத்த பயணிகளின் எண்ணிக்கை 26.60 லட்சமாக இருந்த நிலையில், 2023 - 2024-ம் ஆண்டில் ஏப்ரல் முதல் ஜூன் வரை 53.77 சதவீதம் அதிகரித்து 49.47 லட்சமாக பயணிகளின் எண்ணிக்கை இருந்தது. 2022-23ம் ஆண்டில் ஏப்ரல் முதல் ஜூன் வரை 12.16 கோடி ரூபாய் வருவாய் கிடைத்த நிலையில், 2023 - 2024-ம் ஆண்டில் ஏப்ரல் முதல் ஜூன் வரை 52.05 சதவீதம் அதிகரித்து 23.36 கோடி ரூபாய் வருவாய் கிடைத்தது. 2022-23ம் ஆண்டில் ஏப்ரல் முதல் ஜூன் வரை ஒவ்வொரு மாதமும் சராசரியாக 8.86 லட்சம் பேர் பயணம் செய்த நிலையில், 2023 - 2024-ம் ஆண்டில் ஏப்ரல் முதல் ஜூன் வரை ஒவ்வொரு மாதமும் 16.49 லட்சம் பேர் பயணம் செய்தனர். இது 53.73 சதவிதம் அதிகமாகும்.
2022 - 2023-ம் ஆண்டில் ஏப்ரல் முதல் ஜூன் வரை ஒவ்வொரு மாதமும் 4.05 கோடி ரூபாய் வருவாய் கிடைத்த நிலையில், 2023- 2024-ம் ஆண்டில் ஏப்ரல் முதல் ஜூன் வரை ஒவ்வொரு மாதமும் 7.78 கோடி ரூபாய் ஈட்டப்பட்டது. இது 52.06 சதவீதம் அதிகமாகும்.
மத்திய அமைச்சரவை
குற்றம் சார்ந்த விஷயங்களில் பரஸ்பர சட்ட உதவிக்காக இந்தியா-மொராக்கோ இடையே கையெழுத்தான ஒப்பந்தத்திற்கு மத்திய அமைச்சரவை ஒப்புதல்
குற்றம் சார்ந்த விஷயங்களில் பரஸ்பரம் சட்ட உதவிக்காக இந்தியா-மொராக்கோ இடையே கையெழுத்தான ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
பயன்கள்
குற்றச்செயல் தொடர்பான புலனாய்வு, வழக்கு, குற்றம் செய்தவர்களைத் தேடுதல், பிடித்து வைத்தல், பறிமுதல் செய்தல் போன்றவற்றில் இந்தியா-மொராக்கோ இடையே இருதரப்பு ஒத்துழைப்புக்கான விரிவான சட்டக் கட்டமைப்பை இந்த ஒப்பந்தம் அளிக்கிறது. ஒட்டுமொத்த சமூகத்தின் மேம்பாட்டிற்கு முன்- தேவையாக இருக்கும் அமைதியை உருவாக்குவதற்கு குற்றச்செயல் தொடர்பான புலனாய்வையும், வழக்குத் தொடுப்பையும், தீவிரமாக அதிகரிப்பதை இது நோக்கமாகக் கொண்டுள்ளது. மேலும் திட்டமிட்ட குற்றங்கள் மற்றும் பயங்கரவாதிகளின் செயல்களை தடுப்பதற்கும், உள்நாட்டுப் பாதுகாப்பு தொடர்பான கொள்கை முடிவுகளை மேம்படுத்துவதற்கும் இது பயன்படும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.67 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837776
வணிகம் மற்றும் தொழில்துறை அமைச்சகம்
வர்த்தகம் மற்றும் முதலீடு குறித்த இந்தியா- கனடா அமைச்சர்கள் நிலையிலான 6-வது கட்ட பேச்சுகளில் பங்கேற்பதற்காக திரு பியூஷ் கோயல் கனடா செல்லவுள்ளார்
கனடாவில் ஒட்டாவா நகரில் இன்று நடைபெறவுள்ள வர்த்தகம் மற்றும் முதலீடு குறித்த இந்தியா-கனடா அமைச்சர்கள் நிலையிலான 6-வது கட்ட பேச்சுகளில் மத்திய வர்த்தக மற்றும் தொழில்துறை, நுகர்வோர் விவகாரம், உணவு மற்றும் பொது விநியோகம் மற்றும் ஜவுளித்துறை அமைச்சர் திரு பியூஷ் கோயல், கனடாவின் சர்வதேச வர்த்தகம், ஏற்றுமதி மேம்பாடு, சிறுவர்த்தகம் மற்றும் பொருளாதார மேம்பாட்டுத்துறை அமைச்சர் திருமதி மேரி என்ஜியுடன் இணைந்து பங்கேற்கவுள்ளார்.
இந்தியா- கனடா இடையே இருதரப்பு வர்த்தக உறவை வலுப்படுத்துதல், முதலீட்டு மேம்பாடு மற்றும் ஒத்துழைப்பு, பசுமை வழித்தடம் உள்ளிட்டவை குறித்து பேச்சுகளில் கவனம் செலுத்தப்படும்.
இந்தியா- கனடா இடையேயான விரிவான பொருளாதார கூட்டாண்மை ஒப்பந்தப் பேச்சுவார்த்தை குறித்தும் அமைச்சர்கள் ஆய்வு செய்யவுள்ளனர். கடந்த 2022-ம் ஆண்டு மார்ச் மாதம் நடைபெற்ற கூட்டத்தின் போது விரிவான பொருளாதார கூட்டாண்மை ஒப்பந்தப் பேச்சுகள் தொடங்கப்பட்டது. அதன் பிறகு 7 சுற்றுப்பேச்சுகள் நடைபெற்றுள்ளன.
டொரோன்டோ நகரில் மே, 09,10 ஆகிய நாட்களில் பயணம் மேற்கொள்ளும் திரு பியூஷ் கோயல், வர்த்தகம் மற்றும் முதலீடு மேம்பாட்டிற்காக பல்வேறு பேச்சுகளில் ஈடுபடவுள்ளார். கனடாவின் முக்கிய நிறுவனங்களின் தலைமைச் செயல் அதிகாரிகள், இந்தியா- கனடா நிறுவனங்களின் தலைமைச் செயல் அதிகாரிகள், கனடாவில் உள்ள கனடா மற்றும் இந்திய நிறுவன பிரதிநிதிகள் உள்ளிட்டோருடன் அவர் பேச்சு நடத்தவுள்ளார்.
அறிவியல் மற்றும் தொழில்நுட்பத்துறை
மறுசுழற்சி முறையில் உலோக – காற்று பேட்டரிக்கு குறைந்த விலை எலக்ட்ரோ-வினையூக்கிகளை உருவாக்க மீன்களின் செவுள்கள் பயன்படுத்தப்படுகின்றன
இந்திய அரசின் அறிவியல் மற்றும் தொழில்நுட்பத் துறையின் கீழ் தன்னாட்சி பெற்ற நிறுவனமான, மொஹாலியை சேர்ந்த மீநுண் அறிவியல் மற்றும் தொழில்நுட்ப நிறுவனம் , சமீபத்தில் சுற்றுச்சூழலுக்கு மாசு ஏற்படுத்தாத வகையில் ஆற்றல் மாற்ற சாதனங்களை உருவாக்க உதவும் முயற்சியின் ஒரு பகுதியாக, மீனின் செவுள்களை கொண்டு, திறமையான, குறைந்த விலை மின்-வினையூக்கியைக் கொண்டு வந்துள்ளது.
இந்த bio - inspired கார்பன் மீநுண் அமைப்பு, எரிபொருள் மின்கலம், , பயோ எரிபொருள் மின்கலம், மற்றும் உலோக மின்கலம்  உள்ளிட்ட பல புதுப்பிக்கத்தக்க எரிசக்தி மாற்றம் மற்றும் சேமிப்புத் தொழில்நுட்பங்களை உணர்ந்து கொள்வதில் உள்ள தடையை சமாளிக்க உதவும்
For details : https://pib.gov.in/PressReleasePage.aspx?PRID=1616294
பிரதமர் அலுவலகம்
பக்ரீத் தினத்தையொட்டி நாட்டு மக்களுக்கு பிரதமர் வாழ்த்து
பக்ரீத் பண்டிகையை முன்னிட்டு நாட்டு மக்களுக்கு பிரதமர் திரு. நரேந்திர மோடி தனது வாழ்த்துக்களை தெரிவித்துக் கொண்டுள்ளார். பக்ரீத் தினத்தை முன்னிட்டு, தமது நல்வாழ்த்துக்கள் என்று பிரதமர் வாழ்த்துச் செய்தியில் குறிப்பிட்டுள்ளார். இந்த நன்னாள் நமது சமுதாயத்தில் சகோரத்துவத்தையும், இரக்க உணர்வையும் ஏற்படுத்தட்டும் என்று பிரதமர் குறிப்பிட்டுள்ளார்.